I Disneys“ Mary Poppins vender tilbage,” en helt ny musical og fortsættelse til den oprindelige film, vender Mary Poppins tilbage for at hjælpe den næste generation af familien Banks med at finde den livsglæde og sans for eventyr, som er forsvundet ud af deres liv efter en familietragedie. Emily Blunt (“ A Quiet Place,”“ The Girl on the Train”) spiller hovedrollen som den nærmest perfekte barnepige med en unik evne for magi, som kan forvandle en normal pligtopgave til et uforglemmeligt, fantastisk eventyr, og Lin-Manuel Miranda (“ Hamilton,”“ Moana”) spiller hendes ven Jack, en optimistisk lygtetænder, som bringer lys–og liv–til Londons gader. Kilde: Walt Disney Company Nordic Michael B. Jordan og Sylvester Stallone er tilbage som Adonis Creed og Rocky Balboa. Denne opfølger til hitfilmen” Creed” er en fortsættelse af Rocky-sagaen. Som træner står Rocky ved Adonis’ side i tykt og tyndt, men under forberedelserne til den næste store kamp, finder de ud af, at modstanderen har forbindelser til deres familier og fælles fortid. Kilde: Filmcompagniet Fra Warner Bros. Pictures og instruktør James Wan kommer et actionfyldt eventyr, der tager os med til den store og visuelt betagende undervandsverden af de syv have. Hovedrollen spilles af Jason Momoa. Filmen fortæller oprindelseshistorien om halv-menneskelig, halv-atlantisk Arthur Curry og tager med ham på hans livs rejse. En rejse som ikke kun vil tvinge ham til at acceptere hvem han virkelig er, men også opdage at han er værdig til at være, hvem han blev født til at være... en konge. Kilde: Filmcompagniet